**Datum**: 16.01.2020. **SAOPŠTENJE ZA MEDIJE**

**Nagrađena najoriginalnija praznična fotografija u okviru m:tel Instagram konkursa**

U okviru nagradnog m:tel Instagram konkursa „Moja praznična fotografija“, kao najoriginalnija fotografija odabrana je fotografija autorke Maje Ćorić, koja je na poklon dobila tablet Lenovo TAB E7.

Među fotografijama koje su pristigle u toku trajanja konkursa nalaze se različiti praznični motivi, nasmijana lica, praznične trpeze, novogodišnje dekoracije i mnogi drugi.

Mogućnost učešća imali su svi ljubitelji fotografije i korisnici Instagram mreže čiji profili su otvoreni za javno pregledanje.

Galeriju pristiglih radova možete pronaći na Instagramu pod hashtag-om #MojaPraznicnaFotografija, a za aktuelnosti o ponudi, akcijama i sličnim konkursima kompanije m:tel posjetite Instagram profil @mtelbh.